OpenLLM-France/wikimedia huggingface dataset:
# Torre de Bolvir

La Torre de Bolvir és un edifici del municipi de Bolvir (Cerdanya) declarat bé cultural d'interès nacional.

## Descripció

És una alta torre de planta quadrangular de quatre pisos i golfes, amb teulada a quatre aigües. L'accés a la torre està situat al primer pis; és un portal de mig punt adovellat amb un escut a la llinda. La façana està arrebossada i les finestres estan decorades amb motllures. A la façana est hi ha dues petites finestres conopials situades a la part baixa. Dos cossos allargats, de planta rectangular i disposats en forma de V, completen el conjunt.

## Història

És una fortalesa documentada segle xiv. La vila de Bolvir fou donada el 952 pel comte de Cerdanya al monestir de Cuixà. a la concòrdia entre Nunyo Sanç i el comte de Foix es determinà, l'any 1233, que la "forcia noviter facta apud Bolvir" fou destruïda. El 1271 Galceràn de Pinós vengué els dreta sobre la batllia de bolvir a P. de Rippa de Puigcerdà. Durant el segle xiv consten alguns censos de rendes que "ha lo dit senyor (rey) en lo castell de Bolvir, lo qual es del abbat de Sant Miquel". L'any 1698, Bolvir prosseguia dins la jurisdicció de l'abat de Cuixà. La torre va ser reformada per a adaptar-la a habitatge.

## Referències

* 1 2 3 «Torre de Bolvir». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 desembre 2015].
# Tiunovo

Tiunovo (en rus: Тиуново) és un poble del krai de Perm, a Rússia, que forma part del raion de Gaini. El 2010 tenia 22 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# Astyanax scierus

Astyanax scierus és una espècie de peix de la família dels caràcids i de l'ordre dels caraciformes.

## Referències

* ↑ Baird, S. F. & C. F. Girard 1854. Descriptions of new species of fishes collected in Texas, New Mexico and Sonora, by Mr. John H. Clark, on the U. S. and Mexican Boundary Survey, and in Texas by Capt. Stewart Van Vliet, U. S. A. Proc. Acad. Nat. Sci. Phila. v. 7: 24-29.
* ↑ BioLib (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Morelli, S., L.A. Bertollo, F. Foresti, O. Moreira-Filho i S.A. de Almeida-Toledo 1983. Cytogenetic considerations on the genus Astyanax (Pisces, Characidae). I. Karyotypic variability. Caryologia. 36(3):235-244.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Tornado (desambiguació)

«Tornado» té aquests significats:

## Fenòmens meteorològics

* Tornado, un fenomen meteorològic.
* Tornado Alley (carreró dels tornados), terme col·loquial usat als Estats Units per designar a un ampli territori del país on els tornados més virulents ocorren amb major freqüència.
* Tornado o Remolí de foc, rar fenomen en el qual el foc, sota certes condicions, adquireix una vorticitat vertical i forma un remolí o una columna d'aire d'orientació vertical similar a un tornado.

## Transport

* Panavia Tornado, avió de combat.
* Tornado (vela), una classe d'embarcació de vela.
* Tornado (Armada Espanyola), dos vaixells de l'Armada Espanyola.

## Ficció

* Tornado Roig, personatge fictici dels còmics pertanyents a l'editorial DC.
* Bessons Tornado, personatges ficticis dels còmics pertanyents a l'editorial DC.
# Arcos de la Frontera

Arcos de la Frontera és una localitat de la província de Cadis (Andalusia, Espanya) considerada punt d'entrada a la Ruta dels Pobles Blancs.
L'any 2010 el municipi tenia 31.449 habitants. La seva extensió superficial és de 527,8 km² i té una densitat de 59,6 hab/km². Les seves coordenades geogràfiques són 36° 45′ N, 5° 48′ O. Està situada a una altitud de 185 metres sobre el nivell del mar i a 67 kilòmetres de la capital de la província, Cadis. Situada a dalt d'una muntanya, és coneguda per les seues vistes i per la forta presència d'art plateresc.
Arcos va ser a l'edat mitjana un petit emirat independent que es va crear cap al 1020 després de caure el Califat de Còrdova.

## Enllaços externs

* Web de l'Ajuntament (castellà)
# Arcos

«Arcos» té aquests significats:
* Toponímia:
** Arcos o Emirat d'Àrkuix, estat format arran la descomposició del Califat de Còrdova existent entre 1011/12 i 1068/69, al voltant d'Arcos de la Frontera
** Arcos (Madrid), barri de Madrid al districte de San Blas-Canillejas
** Arcos de la Frontera, localitat de la província de Cadis (Andalusia, Espanya)
** Arcos de Jalón, municipi a la província de Sòria, dins la comunitat autònoma de Castella i Lleó
** Arcos de la Llana, municipi de la província de Burgos a la comunitat autònoma de Castella i Lleó
** Arcos de la Polvorosa, municipi de la província de Zamora a la comunitat autònoma de Castella i Lleó
** Arcos de las Salinas, municipi de la comarca de Gúdar-Javalambre (província de Terol, Aragó)
** Arcos de la Sierra, municipi de la província de Conca a la comunitat autònoma de Castella-La Manxa
** Arcos de Valdevez, municipi portuguès al districte de Viana do Castelo (regió del Nord)
** Los Arcos, municipi de Navarra
** Estadi Los Arcos, estadi de futbol de la ciutat valenciana d'Oriola (Baix Segura)
* Biografies: Manel Arcos i Martínez (Oliva, la Safor, 1965), periodista, escriptor i investigador valencià d'història contemporània
Viccionari
# Ashley (Ohio)

Ashley és una població dels Estats Units a l'estat d'Ohio. Segons el cens del 2000 tenia 1.216 habitants.

## Demografia

Segons el cens del 2000, Ashley tenia 1.216 habitants, 469 habitatges, i 324 famílies. La densitat de població era de 869,4 habitants/km².
Dels 469 habitatges en un 35,4% hi vivien nens de menys de 18 anys, en un 51,4% hi vivien parelles casades, en un 12,8% dones solteres, i en un 30,9% no eren unitats familiars. En el 27,3% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,06.
Per edats la població es repartia de la següent manera: un 29,5% tenia menys de 18 anys, un 7,8% entre 18 i 24, un 31,3% entre 25 i 44, un 18,3% de 45 a 60 i un 13,1% 65 anys o més.
L'edat mediana era de 34 anys. Per cada 100 dones de 18 o més anys hi havia 85,1 homes.
La renda mediana per habitatge era de 38.239 $ i la renda mediana per família de 42.313 $. Els homes tenien una renda mediana de 31.667 $ mentre que les dones 25.000 $. La renda per capita de la població era de 15.513 $. Aproximadament el 10,2% de les famílies i el 12,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ashley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Ashley». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Torre de Rambla

La Torre de Rambla, també anomenada Sa Torreta o Torre des Tamarells, és una torre de guaita del tipus torre Martello, situada al cap de Rambla, entre la cala de sa Torreta i la cala des Tamarells, sobre un penya-segat davant del mar, enfront de l'illa d'en Colom, al municipi de Maó (Menorca).

## Història

Construïda el 1801, és una de les 11 torres Martello que va erigir a l'illa el capità enginyer Robert d'Ancy, per ordre del governador de Menorca, Sir Charles Stuart.

## Descripció

És troncocònica, de pedra sense forma i morter sobre un sòcol. Dos cordons de marès i lleugerament sortints, emmarquen externament el parapet de la terrassa. Està formada per planta baixa, pis intermedi i terrassa de combat. La planta baixa era magatzem de queviures, pólvores i recanvis i tenia excavada una cisterna quadrada. A la planta intermèdia s'hi allotjava la guarnició. Estava formada per una sola habitació de planta octogonal i amb volta. La porta d'accés estava a mitja alçada, protegida per un matacà sostingut per 4 mènsules, amb espitlleres entre les mènsules.
Es conserva en el seu estat original, llevat de l'accés realitzat a la planta baixa. Els seus murs estaven molt deteriorats, per aquest motiu el setembre de 2021 van començar les obres de restauració, amb una durada prevista de 6 mesos.

## Referències

* ↑ Fernández de la Fuente, Mónica. De la isla de Menorca a las costas sur y este de Inglaterra: análisis del prototipo de torre Martello (tesi) (en castellà). Madrid: Escuela Técnica Superior de Arquitectura de Madrid, 2015.
* ↑ «Torre de Rambla». Fundació Foment del Turisme de Menorca.
* ↑ «La torre de la Rambla de Maó entra en procés de restauració». Fora Vila, 10-09-2021.
# Thidiazuron

El thidiazuron és una citoquinina que és un fitoregulador (regulador de les plantes). Com les citoquinines en general, el thidiazuron està implicat tant en el senyalament local com a llarga distància.
El thiadiazuron s'utilitza com a defoliant del cotoner per tal de facilitar la collita del cotó.

## Referències

* ↑ medicaldictionary
# Torre Enriqueta i portalada

La Torre Enriqueta i portalada és una obra de la Garriga (Vallès Oriental) protegida com a Bé Cultural d'Interès Local.

## Descripció

Edificació aïllada de grans dimensions envoltada de jardí. De planta rectangular, consta de planta baixa i dues plantes pis. Està estructurada en dos cossos i un cos adossat a manera de torrassa amb coberta esglaonada de trencadís; la resta de la casa es corona amb coberta inclinada de teula àrab. La part més significativa de l'edifici la constitueix el tractament donat a la planta superior tot incorporant finestres d'arc de mig punt aparellades situades sota una arcuació continua que envolta el perímetre de la casa que confereix una imatge neogòtica a la construcció.
La portalada actual de la Torre Enriqueta està situada entre dues pilastres de secció quadrada molt estilitzades, estan coronades per un pinacle amb rajola de trencadís, igual que a la resta de la tanca de la finca. La portalada de ferro es va traslladar des de la ronda Carril, és una gran porta central de dues batents flanquejada per una porta lateral a banda i banda, d'accés per a les persones. Es tracta d'una porta en la qual es combinen diverses tècniques i està organitzada en tres registres. A la part inferior hi ha barrots de secció quadrada sobre la qual hi ha aplicat un entramat romboïdal amb flors. A la part central hi ha barrots tornejats de forma helicoïdal. Coronant la port sobre el mar en que antigament hi havia el nom, hi ha una sèrie d'espais quadrangulars dins els quals es cargolen un conjunt de flors. En els extrems dels muntants de les portes hi ha uns florons seguint la mateixa tipologia que les flors de la resta de la porta. Aplicat sobre les pilastres hi ha dos fanals de tipus modernista i el timbre.

## Referències

* 1 2 «Torre Enriqueta i portalada». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2017].
# Toledo (Ohio)

Toledo és una ciutat del comtat de Lucas situada al nord d'Ohio, Estats Units d'Amèrica. Segons el cens de l'any 2000 la ciutat tenia 313.619 habitants. Toledo és ben coneguda com la Ciutat de Cristall, gràcies a la seva llarga tradició en la innovació, en tots els aspectes, de la indústria del cristall; en el museu del qual té una extensa col·lecció. L'automòbil Jeep ha estat manufacturat a Toledo des de 1941.

## Fills il·lustres

* Elizabeth Hainen (1966), Músic (arpista)

## Llocs d'interès

* Toledo Museum of Art, que conserva diverses obres de Joan Miró.
# Ayşe

Ayşe significa "persona que vive en comoditat i pau" en àrab i s'utilitza com a nom de dona en turc. Persones amb el nom Ayşe inclouen:
* Ayşe Deniz Gökçin - pianista turca
* Ayşe Kulin - escriptora turca
* Ayşe Melis Gürkaynak - jugadora de voleibol turca
* Ayşe Seniha Hızal - diputada turca
* Ayşe Tekdal - atleta turca
# Tortolì

Tortolí (català) o Tortolì (italià) (en sard, Tòrtuelie o Tòrtuele) és un municipi italià, situat a la regió de Sardenya i a la província de Nuoro. L'any 2006 tenia 10.310 habitants. Es troba a la regió de Quirra. Limita amb els municipis d'Arzana, Bari Sardo, Elini, Girasole, Ilbono, Lotzorai, Villagrande Strisaili.

## Administració

Llista d'alcaldes :
| Període | Identitat | Partit |
| 2005- | Marcella Lepori | Llista Cívica |

## Personatges il·lustres

* Mario Melis, president de Sardenya 1984-1989 i membre del Partit Sard d'Acció.

## Galeria d'imatges

* Lido d'Orrì
* Badia de Porto Fralis
* Port d'Arbatax
# Picus (gènere)

Picus és un gènere d'ocells de la família dels pícids (Picidae) que habita zones forestals d'Europa, Àsia i Àfrica del Nord. L'única espècie habitual als Països Catalans és el picot verd.
Són picots grans, normalment verds per sobre. Ponen els seus ous blancs en un niu fet a un buit del tronc d'un arbre, generalment folrat d'estelles de fusta.
S'alimenten principalment d'insectes, amb algunes espècies especialitzades en formigues o termites. Algunes espècies també consumeixen fruites i ous. Els insectes són capturats per un moviment ràpid de la llarga i apegalosa llengua a l'interior del seu amagatall.

## Llista d'espècies

Se n'han descrit 15 espècies dins aquest gènere:
* picot verd del Japó (Picus awokera).
* picot cendrós (Picus canus).
* picot de clatell groc petit (Picus chlorolophus).
* picot ferruginós (Picus dedemi).
* picot verd emmascarat (Picus erythropygius).
* picot de clatell negre (Picus guerini).
* picot de clatell groc ala-roig (Picus puniceus).
* picot verd collroig (Picus rabieri).
* picot verd ibèric (Picus sharpei).
* picot verd escatós (Picus squamatus).
* picot verd del Magrib (Picus vaillantii).
* picot verd de Blyth (Picus viridanus).
* picot verd comú (Picus viridis).
* picot verd cuanegre (Picus vittatus).
* picot verd cuagroc (Picus xanthopygaeus).

## Referències

* ↑ El gènere Picus a Tree of Live Rev. 28-06-2010
# Carlow

Carlow (Ceatharlach en irlandès) és una ciutat d'Irlanda, capital del comtat de Carlow, a la província de Leinster.

## Etimologia

El nom Carlow és l'anglesització del nom irlandès Ceatharlach. Històricament fou anglesitzat com a Caherlagh, Caterlagh i Catherlagh,(Survey 1654), més propers a la pronunciació irlandesa. Segonslogainm.ie la primera part deriva de l'irlandès antic cethrae ("animals, ramat"), que està relacionat amb ceathar ("quatre") i voldria dir "quatre potes". La segona part és la terminació -lach.
Altres com Deirdre Flanagan creuen que el nom podria ser Ceatharloch ("quatre llacs"), de ceathar que vol dir "quatre" i loch que vol dir "llac".

## Història

La vila fou fundada el 1180 per William Marshal, comte de Pembroke i rei de Leinster a fi de fortificar un pas frequentat pel riu Barrow. Hi farà construir un castell.
El monestir de Saint Mullins potser va ser-hi construït en el segle VII.
En el segle xiv es van construir nombrosos castells a la vila: Ballyloughan Castle, Ballymoon Castle, Leighlinbridge Castle i Tower House. El 1793 s'hi fundà el College St Patrick. El 1798 s'hi va produir la batalla de Carlow, en la que en atac dels Irlandesos Units foren massacrats 600 rebels i civils per les tropes britàniques.
La vila és la seu de la diòcesi de Kildare i Leighlin i la famosa catedral de Carlow (1826-1833) d'estil neogòtic. El primer bisbe fou Mossèn Doyle, defensor de l'emancipació dels catòlics de la corona anglesa.

## Fills il·lustres

* Charles Haughton (1821-1897), matemàtic, geòleg i metge.

## Agermanaments

* Tempe (Arizona)
* Dole (Jura)

## Referències

* ↑ A census of Ireland, circa 1659: with essential materials from the poll money ordinances 1660-1661. Irish Manuscripts Commission, 2002. Page 11
* ↑ Hyde, Edward. The History of the Rebellion and Civil Wars in England. Oxford University Press, 1839. Page 211
* ↑ «DIl.ie». Arxivat de l'original el 2010-07-24. [Consulta: 4 abril 2013].
* ↑ Ceatharlach
* ↑ Flanagan, Deirdre; Laurence Flanagan (1994). Irish Place Names. Dublin: Gill & Macmillan. p. 188. ISBN 0-7171-2066-X.
# Andel (desambiguació)

«Andel» té aquests significats:
Andel o Anděl es pot referir a:
* Andel (Països Baixos) un poble de la municipalitat de Woudrichem
* Premi Angel (música txeca) (txec: cena Anděl)
* Anděl (barri), una part de la capital txeca de Praga
* Anděl (Metro de Praga), una estació de metro al barri Anděl de Praga
* Andel, un municipi a França
* Karel Anděl (1884–1947), un astrònom i selenògraf txec
* Anděl (cràter), un cràter lunar
* Andel, un dels principals antagonistes de la saga de videojocs d'Arc the Lad
# Albert Oliver i Campos

Albert Oliver i Campos (Terrassa, 4 de juny de 1978) és un jugador de bàsquet professional català que juga a la posició de base.

## Carrera esportiva

Va debutar a l'ACB amb la Penya l'any 1997, provinent del Sant Josep de Badalona on jugava com a vinculat. Després de dues temporades a cavall entre la lliga EBA i l'ACB, el 1999 es converteix en jugador del Caprabo Lleida, de lliga LEB. En el seu segon any a Lleida es proclama campió de lliga LEB, i fitxa pel Manresa, que jugava a LEB, amb qui ascendeix a finals d'aquell curs, i o on s'hi estarà en total cinc temporades. L'estiu de 2006 és contractat pel Pamesa València, amb qui juga Copa del Rei i Eurocup.
El 2011 va fitxar pel Joventut de Badalona, i va acabar la lliga regular amb una mitjana de 5 punts, 7 de valoració i 3 assistències en 34 partits disputats, obtenint en 652 minuts de joc un 40% en tirs de dos i un 88% des de la línia de tir lliure. Aquests números, combinats amb la seva aportació d'experiència a l'equip, van afavorir la seva renovació per una temporada addicional. Després de dues temporades a la Penya, el juliol de 2013 va fitxar per l'Herbalife Gran Canaria per dues temporades. A Gran Canària es proclamarà campió de la Supercopa Endesa (2017) i subcampió d'Eurocup (2015), Copa del Rei (2016) i Supercopa (2018).
Durant l'estiu de 2019 fitxa pel Coosur Real Betis, acabat d'ascendir a l'ACB.

## Palmarès

* 2001-01 Campió de la Lliga LEB amb el Caprabo Lleida.
* 2016-17 Campió de la Supercopa amb el Club Baloncesto Gran Canaria.

## Participació internacional

El novembre de 2017, amb 39 anys, va jugar el seu primer partit oficial amb la selecció espanyola absoluta, en un partit contra Montenegro classificatori pel Mundial de la Xina de l'any 2019. La selecció espanyola, dirigida per Sergio Scariolo, va presentar una formació de circumstàncies, davant la negativa de l'NBA i els equips d'Eurolliga a cedir els seus jugadors en desacord amb el calendari fixat per la FIBA.
També ha estat internacional amb la selecció d'Espanya B i la selecció de Catalunya.

## Nominacions

* 4 vegades Jugador Estatal de la Jornada.
* 1 vegada Jugador Estatal de la Setmana.
* 1 vegada Jugador Estatal del Mes.

## Referències

* ↑ Albert Oliver i Campos jugador a l'ACB
* ↑ «Albert Oliver continuará una temporada más en el FIATC Joventut» (en castellà). marca.com, 07-08-2012. Arxivat de l'original el 2012-08-26. [Consulta: 9 agost 2012].
* ↑ «El Joventut estrena su lista de altas con el 'rey del tapón' Tony Gaffney» (en castellà). marca.com, 09-08-2012. [Consulta: 9 agost 2012].
* ↑ Albert Oliver, segundo fichaje de la temporada del Herbalife Gran Canaria Arxivat 2013-08-03 a Wayback Machine.(castellà)
* ↑ «Albert Oliver sigue dando guerra en el Coosur Real Betis» (en castellà). Gigantes del Basket, 10-07-2019 [Consulta: 10 juliol 2019].
* ↑ Alento, Daniel «Albert Oliver debuta amb la selecció espanyola absoluta de bàsquet amb 39 anys». 324.cat, 24-11-2017 [Consulta: 25 novembre 2017].

## Enllaços externs

* Fitxa d'Albert Oliver a la web de l'Eurocopa de bàsquet (anglès)
# Planay

* Per a altres significats, vegeu «Planay (Savoia)».
Planay és un comú francès al departament de la Costa d'Or (regió de Borgonya - Franc Comtat). L'any 2007 tenia 81 habitants.

## Demografia
### Població

El 2007 la població de fet de Planay era de 81 persones. Hi havia 24 famílies, de les quals 8 eren unipersonals (4 homes vivint sols i 4 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:

### Habitatges

El 2007 hi havia 36 habitatges, 23 eren l'habitatge principal de la família, 10 eren segones residències i 3 estaven desocupats. 35 eren cases i 1 era un apartament. Dels 23 habitatges principals, 19 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 1 tenia una cambra, 2 en tenien dues, 1 en tenia tres, 5 en tenien quatre i 14 en tenien cinc o més. 16 habitatges disposaven pel capbaix d'una plaça de pàrquing. A 9 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Planay el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 8 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 0 | 45 a 49 | 4 |
| 4 | 40 a 44 | 8 |
| 4 | 35 a 39 | 0 |
| 4 | 30 a 34 | 8 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 4 | 5 a 9 | 0 |
| 4 | 0 a 4 | 8 |

## Economia

El 2007 la població en edat de treballar era de 52 persones, 25 eren actives i 27 eren inactives. De les 25 persones actives 21 estaven ocupades (15 homes i 6 dones) i 4 estaven aturades (2 homes i 2 dones). De les 27 persones inactives 4 estaven jubilades, 2 estaven estudiant i 21 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa de construcció.
L'any 2000 a Planay hi havia 5 explotacions agrícoles que ocupaven un total de 975 hectàrees.

## Poblacions properes

El següent diagrama mostra les poblacions més properes.

## Notes

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Enllaços externs

* France par commune. Arxivat 2012-01-11 a Wayback Machine. Dades detallades de tots els municipis de França accessibles a partir del mapa.